Elektriese probleme lei tot wateronderbrekings in GautengArgieffoto Inwoners in Gauteng kan moontlik hierdie naweek wateronderbrekings beleef weens elektriese probleme by ŉ Rand Water-pompstasie. “Ons beleef elektriese probleme by ons Palmiet-pompstasie en die stelsel is nou kritiek laag. Ons Klipriviersberg-reservoir staan op minder as 20%,” het Justice Mohale, woordvoerder van Rand Water, Sondag gesê. “Onder hierdie omstandighede moet ons beperkings op die netwerk verskerp om seker te maak ons verlig druk op die verminderde kapasiteit.” Die gebiede wat hierdeur geraak word, is Stad Johannesburg, Pretoria en die Ekurhuleni- metropolitaanse munisipaliteit. “Ons sal verbruikers op hoogte hou van ontwikkelings,” het Mohale bygevoeg.